*Turistický krúžok a KST Púchov organizujú výlet do BRATISLAVY:*

*Zážitkové centrum vedy Aurelium + Giganty ľadovej doby*

*(Prírodovedné múzeum)*

**Ahojte TOM-áci!**

**Pozývam vás a všetkých vašich priateľov na zaujímavý výlet do Bratislavy. Teraz sa pre zmenu chystáme niečo naučiť zábavnou formou – že „Škola hrou....“ ☺. Navštívime Zážitkové centrum vedy Aurélium.**

***Čo je centrum vedy?***

*Centrum vedy je miesto, kde sa prelína zábava s učením v duchu hesla Jána Amosa Komenského „Škola hrou“, kedy je vedecký poznatok alebo akékoľvek učivo skryté v zábavnom experimente. Centrum vedy používa neformálne metódy, vyvažuje prvky hry a vzdelávania. Idea centra vedy vychádza z názoru, že najlepšie sa každý učí pomocou vlastných skúseností a zážitkov. Hlavnou myšlienkou centra vedy je popularizovať vedu formou prístupnou širokej verejnosti tak, aby si každý odniesol nové poznatky, zážitky a nové vedomosti. Je to koncept, ktorý v sebe spája  školu, múzeum i zábavný park.*

http://aurelium.sk/centrum-vedy/

**Potom spolu zablúdime netradične do doby ľadovej (aby sme trochu schladili prehriate mozgy), kde si pozrieme jej gigantov v Prírodovednom múzeu. Navštívime** výstavu trojrozmerných rekonštrukcií gigantických živočíchov v skutočnej veľkosti, ktoré žili v rôznych častiach našej planéty pred desiatkami až stovkami tisíc rokov. Budeme mať jedinečnú možnosť pozrieť si zvieratá z bezprostrednej blízkosti a zoznámiť sa nielen s ich skutočným vzhľadom a ohromujúcou veľkosťou, ale i so spôsobom života. Vystavená kolekcia trojrozmerných rekonštrukcií pleistocénnych obrích cicavcov je najväčším súborom tohto druhu v strednej Európe.

**Program:**

* *zraz:* ***29. 04. 2017*** *(sobota)* ***o 7:50 hod.*** na železničnej stanici (odchod vlaku je o 8:09)
* *Zážitkové centrum vedy Aurelium, návšteva výstavy v Prírodovednom múzeu „Giganty ľadovej doby“*
* *hygienická prestávka: niektoré obchodné centrum v Bratislave*
* *predpokladaný návrat:* ***29. 04. 2017 o 17:51,*** *prípadne* ***o 19:51*** – železničná stanica

*Cena:* ***7€*** *(miestenky na vlak, vstup do múzea a lístky na MHD v Bratislave)*

- potrebné zaplatiť do **28. 04. 2017** (piatok) + **odovzdať preukážku na vlak!**

**So sebou zobrať:**

* ***preukážku na vlak***, kartičku poistenca, lieky (ak nejaké dieťa užíva),
* stravu a tekutiny na celý deň,
* vhodné oblečenie a obutie + pršiplášť alebo dáždnik,
* peniaze podľa vlastného uváženia.

Teším sa na vás...... ☺

***Jurenková Marica***

***0908/718894***